Държавен вестник, бр. 26, 2018 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  26
корупционни практики; нормативно осигурява-
не; административен капацитет; интегрирано 
управление на информационния ресурс; взаи-
модействие и международно сътрудничество 
и оперативно управление. Повишаването на 
ефективността в работата на органите на 
местната власт и на местното самоуправление 
се постига чрез включване на гражданите в 
процеса на реализиране целите на местното 
самоуправление. Институциите и неправител-
ствените организации работят за формиране 
на устойчиви нагласи и активна гражданска 
позиция в обществото за намаляване на тър-
пимостта към корупцията чрез използване на 
възможностите и на образователните политики 
и информационните кампании.
129. Службите на Република България за 
сигурност и обществен ред, както и специали-
зираните структури за охрана на съдебната 
власт и изпълнение на наказанията в състава 
на Министерството на правосъдието развиват 
взаимодействието помежду си и сътрудничест-
вото с частните стопански субекти, гражданите 
и техните организации. В международен план 
те устойчиво развиват сътрудничество със 
структури на международни организации и на 
държави, с които са установени съюзнически 
или партньорски отношения.
130. Службите за сигурност, службите за 
обществен ред и въоръжените сили противо-
действат на глобалната заплаха от тероризъм 
единно и координирано, самостоятелно и в 
сътрудничество със съюзнически и партньор-
ски служби, като предотвратяват, пресичат, 
преследват и минимизират ефекта от опити за:
• извършване на терористични нападения 
на българска територия или срещу български 
граждани или обекти зад граница;
• изграждане на структури на терористични 
и екстремистки организации на българска 
територия;
• оказване на логистична подкрепа, в т.ч. 
набиране на финансови средства, в полза на 
международни терористични и екстремистки 
организации;
• проникване на терористични елементи 
на територията на страната;
• преминаване през територията на стра-
ната на чуждестранни бойци към и от зони 
на конфликт;
• радикализация на български граждани и 
привличането им на страната на терористични 
и екстремистки организации.
131. За ефективното противодействие на 
радикализацията е необходимо прилагане 
на проактивни програми за превенция и 
дерадикализация и системен подход, който 
изисква активно ангажиране на всички заин-
тересовани страни  – държавни институции и 
организации на гражданското общество, не-
правителствения и частния сектор и местните 
общности. Програмите за противодействие на 
радикализацията следва да бъдат насочени 
към преодоляване уязвимостите на определени 
лица и групи, както и към противодействие 
на радикални идеи и пропаганда и екстре-
мистки действия.
Специфичен акцент е работата с непра-
вителствения сектор в насока набелязване 
на подходящи социални, психологически и 
образователни мерки за предотвратяване 
процесите на радикализация.
132. Република България следва да про-
дължи активното си участие в международни 
организации и инициативи, както и подкрепата 
за пълното прилагане и универсализация на 
релевантните международноправни актове, 
които ефективно въздействат за ограничаване 
на разпространението и за забрана на ОМУ. 
При противодействието на разпространението 
и незаконната търговия с оръжие, особено 
с малките оръжия и леките въоръжения, се 
развива сътрудничеството с партньорските 
служби на страните от НАТО и ЕС за стриктно 
спазване на ограничителните режими, за 
предотвратяване на рискови сделки и за не-
допускане на незаконно преминаване през 
територията на страната.
133. Стратегическа насока в политиката за 
вътрешен ред е развитието на полицейската 
дейност в услуга на обществото, което изисква 
и промяна на поведението на полицейския слу-
жител и на отношението му към гражданина. 
Подобрява се административното обслужване 
на гражданите и се усъвършенстват инфор-
мационните системи за работа с гражданите 
и за постигане на междуинституционална 
свързаност.
134. Ефективното партньорство между 
полицията и структурите на гражданското 
общество се осъществява в условията на 
прозрачност и зачитане на правата и дос-
тойнството на гражданите. В условията на 
всекидневното общуване се изгражда взаим-
ното доверие между служителите в полицията 
и гражданите.
135. Република България провежда политика 
на активна превенция срещу структуроопре-
делящите фактори, които формират кримино-
генната обстановка и застрашават сигурността 
на гражданите. Овладяването на конвенци-
оналната престъпност изисква всекидневно 
противодействие, изключващо толерантност 
към извършителите. За реализиране на общите 
цели в областта на превенцията и противо-
действието на конвенционалната престъпност 
институциите работят активно и координира-
но в сътрудничество с частните охранителни 
фирми, местната власт и гражданите.
136. Развива се междуинституционален 
подход за постигане на целите по противо-
действието на общата, организираната и тран-
сграничната престъпност, който се насочва 
към нормативно осигуряване и укрепване 
на системата за управление, повишаване на